text:  Konečne som sa dostal aj k tomuto westernovému klenotu. Leone natočil film, ktorý sa stal nesmrteľnou klasikou žánru a tým najlepším v rámci neho. Kľúčovú rolu zohralo skvelé obsadenie, počnúc Bronsonom, prekvapujúco obsadeným Fondom a femme fatale Claudiou Cardinale. Najviac sa mi páčil úvod a mystické finále, ale najlepšou scénou je pre mňa prvé stretnutie Harmoniky s Cheyennom v bare, ktoré má neskutočnú atmosféru a napätie. Práve tá je, pri relatívne jednoduchom príbehu pomsty, najdôležitejším prvkom filmu. Leone vedel, čo chce a presne to natočil. Bol to skutočný filmový umelec. Nadpriemerný western však k maximálnemu hodnoteniu vystreľuje hlavne Morriconeho famózna hudba. Každá jedna téma je perlou na poli filmovej hudby. A práve tie robia z tohto filmu to, čím je. Najlepším westernom všetkých čias... 85%
item_title: Tenkrát na Západě
item_directors: Sergio Leone
item_screenwriters: Sergio Leone Sergio Donati
item_cast: Henry Fonda Claudia Cardinale Jason Robards Charles Bronson Gabriele Ferzetti Don Galloway Paolo Stoppa Woody Strode Jack Elam Keenan Wynn Frank Wolff Lionel Stander Fabio Testi Al Mulock Aldo Sambrell Bruno Corazzari Aldo Berti Cris Huerta Ricardo Palacios Conrado San Martín Benito Stefanelli Luana Strode Marilù Carteny Antonio Molino Rojo Frank Braña Renato Pinciroli Lorenzo Robledo Paolo Figlia Giovanni Ivan Scratuglia Saturno Cerra Spartaco Conversi Michael Harvey John Frederick Robert Hossein Claudio Mancini Salvatore Basile